PMIndiaData/PMIndiaSum huggingface dataset:
ہندوستانی کھیلوں کی تاریخ میں، ٹوکیو پیرالمپک کا ہمیشہ ایک مخصوص مقام رہے گا: وزیر اعظم

وزیر اعظم جناب نریندر مودی نے کہا ہے کہ ہندوستانی کھیلوں کی تاریخ میں، ٹوکیو پیرالمپک کا ہمیشہ ایک مخصوص مقام رہے گا۔ انہوں نے کہا کہ ہمارے قافلہ کا ہر ایک رکن چمپئن اور حوصلہ کا باعث ہے۔ وزیر اعظم نے کھلاڑیوں کی لگاتار مدد کرنے کے لیے ان کے کوچ، سپورٹ اسٹاف اور اہل خانہ کی تعریف کی۔ انہوں نے جاپان کے لوگوں، خاص کر ٹوکیو اور جاپانی حکومت کی تعریف کی کہ انہوں نے لاثانی مہمان نوازی کی اور ان اولمپکس کے ذریعے تحمل و یکجہتی کا ضروری پیغام پیغام پھیلایا۔ وزیر اعظم نے اپنے مسلسل کئی ٹوئٹ میں کہا: ’’ہندوستانی کھیلوں کی تاریخ میں، ٹوکیو #Paralympics کا ہمیشہ ایک مخصوص مقام رہے گا۔ یہ کھیل ہر ہندوستانی کے ذہنوں پر ہمیشہ نقش رہیں گے اور کھلاڑیوں کی نسلوں کو کھیل کے لیے ترغیب دیتے رہیں گے۔ ہمارے قافلہ کا ہر ایک رکن چمپئن اور حوصلہ کا باعث ہے۔ بھارت نے جتنے تاریخی تمغے جیتے ہیں اس نے ہمارے دلوں کو خوشی سے بھر دیا ہے۔ میں اپنے کھلاڑیوں کے کوچوں، سپورٹ اسٹاف اور ان کے اہل خانہ کی تعریف کرنا چاہتا ہوں کہ انہوں نے کھلاڑیوں کی لگاتار مدد کی۔ ہم امید کرتے ہیں کہ اپنی کامیابیوں کو بنیاد بناکر ہم کھیلوں میں مزید شرکت کو یقینی بنائیں گے۔ جیسا کہ میں نے پہلے کہا تھا، جاپان کے لوگ، خاص کر ٹوکیو اور جاپانی حکومت کی تعریف کی جانی چاہیے کہ انہوں نے لاثانی میزبانی کی اور اولمپکس کے ذریعے تحمل اور اتحاد کے ضروری پیغام کو پھیلایا۔‘‘
کابینہ نے مالی سال 22-2021 کے لئے ریلوے ملازمین کو 78 دن کے مساوی پیداوار سے منسلک بونس کی ادائیگی کو منظوری دی

وزیر اعظم جناب نریندر مودی کی سربراہی میں مرکزی کابینہ نے آج ریلوے ملازمین کے لئے مالی سال 22-2021 کے لئے پیداوار سے منسلک بونس کی گزشتہ مدت سے ادائیگی کو منظوری دے دی۔ مجاز ریلوے ملازمین کو ہرسال دسہرہ/پوجا تعطیل سے قبل بی ایل پی کی ادائیگی کی جاتی ہے۔ اس سال بھی 11.27 لاکھ نان گزیٹڈ ریلوے ملازمین کو 78دن کی تنخواہ کے مساوی بی ایل بی دیا گیا ہے۔ مجاز ملازمین کو زیادہ سے زیادہ قابل ادائیگی رقم 17.951 روپے ہے۔ درج بالا رقم مختلف زمروں اور گارڈ، اسٹیشن ماسٹر، سپروائزر ، ٹیکنیشین ، ہیلپر، کنٹرولر، پوائنٹس مین اور دیگر گروپ سی اسٹاف کے افراف کو ادا کی گئی ہے۔ ریلوے ملامزین کے لئے 78 دن کے بی ایل بی کی ادائیگی سے ریلوے کو 1832.09 کروڑ روپے کا خرچ آیا ہے۔ کووڈ-19 کی آزمائشوں کے بعد خراب مالی صورتحال کے باوجود ملازمین کو یہ بونس دیئے جانے کا فیصلہ کیا گیا ۔پی ایل بی کی ادائیگی ریلوے کی بہتر کارکردگی کے لئے ملامزین کی حوصلہ افزائی اور ترغیب کے طور پر کی جاتی ہے۔
پی ایم کیئرس فنڈ ٹرسٹ نے عوامی صحت مراکز میں 162 مخصوص پی ایس اے میڈیکل آکسیجن جنریشن پلانٹس کی تنصیب کے لئے 201.58 کروڑ روپئے مختص کئے

نئی دہلی، 5 /جنوری 2021 ۔ پرائم منسٹرس سٹیزن اسسٹینس اینڈ ریلیف اِن ایمرجنسی سیچویشنس یعنی ہنگامی حالات میں وزیر اعظم شہری تعاون و راحت رسانی (پی ایم کیئرس) فنڈ ٹرسٹ، ملک میں عوامی صحت مراکز کے اندر اضافی 162 مخصوص پریشر سونگ ایڈزارپشن (پی ایس اے) میڈیکل آکسیجن جنریشن پلانٹس کی تنصیب کے لئے 201.58 کروڑ روپئے مختص کررہا ہے۔ مجموعی پروجیکٹ لاگت میں سینٹرل میڈیکل سپلائی اسٹور (سی ایم ایس ایس)کی پلانٹس اینڈ مینجمنٹ فیس کی سپلائی اور کمیشننگ کے لئے 137.33 کروڑ روپئے اور کمپریہنسیو اینوول منٹیننس کانٹریکٹ یعنی جامع سالانہ رکھ رکھاؤ معاہدے کے لئے 64.25 کروڑ روپئے شامل ہیں۔ خریداری سینٹرل میڈیکل سپلائی اسٹور (سی ایم ایس ایس) کے ذریعے کی جائے گی، جو کہ صحت و کنبہ بہبود کی وزارت کا ایک خودمختار ادارہ ہے۔ مجموعی طور پر 154.19 میٹرک ٹن کی مجموعی صلاحیت والے کل 162 پلانٹس 32 ریاستوں / مرکز کے زیر انتظام علاقوں میں لگائے جائیں گے (ضمیمہ- I)۔ وہ سرکاری اسپتال جہاں یہ پلانٹس لگائے جائیں گے، کی متعلقہ ریاستوں / مرکز کے زیر انتظام علاقوں کے صلاح و مشورے سے، نشان دہی کرلی گئی ہے۔ ان پلانٹس کے سلسلے میں پہلے 3 سال کے لئے وارنٹی ہوگی۔ اگلے 7 برسوں کے لئے پروجیکٹ میں سی اے ایم سی (کمپریہینسو اینوول منٹیننس کانٹریکٹ) یعنی جامع سالانہ رکھ رکھاؤ معاہدہ شامل ہے۔ روٹین (معمول) کا آپریشن اور منٹیننس اسپتالوں / ریاستوں کے ذریعے کیا جائے گا۔ سی اے ایم سی کی مدت کے بعد او اینڈ ایم یعنی آپریشنز اینڈ منٹیننس سے متعلق سبھی کام اسپتالوں / ریاستوں کے ذریعے انجام دیے جائیں گے۔ اس میکانزم سے سرکاری صحت نظام کو مزید تقویت ملے گی اور سستی شرح پر میڈیکل آکسیجن کی دستیابی میں طویل مدتی مرحلہ وار طریقے سے اضافہ میں مدد ملے گی۔ متعدد دیگر طبی حالات جہاں اس کی ضرورت پڑتی ہے کے علاوہ اوسط اور سنگین نوعیت کے کووڈ-19 کے معاملات کے بندوبست کے لئے آکسیجن کی خاطرخواہ اور بلاروک ٹوک سپلائی ایک لازمی پیشگی ضرورت ہے۔ صحت سہولتوں کے اسٹور اور سپلائی نظام پر انحصار کو کم کرنے اور ان مراکز کے اندر خود کی آکسیجن جنریشن کی صلاحیت پیدا کرنے کے لئے سرکاری صحت مراکز میں پی ایس اے آکسیجن کنسنٹریٹر پلانٹس کی تنصیب ایک اہم قدم ہے۔ اس سے نہ صرف ریاستوں / مرکز کے زیر انتظام علاقوں کے کل آکسیجن دستیابی پول میں اضافہ ہوگا بلکہ ان صحت مراکز میں مریضوں کو بروقت آکسیجن سپورٹ دستیاب کرانے میں بھی مدد ملے گی۔ ضمیمہ –I پی ایس اے آکسیجن کنسنٹریٹر پلانٹس کے تعداد کی ریاست / مرکز کے زیر انتظام علاقہ وار تقسیم نمبر شمار ریاست / مرکز کے زیر انتظام علاقہ کا نام پی ایس اے آکسیجن کنسنٹریٹر پلانٹس کی کل تعداد 1. آسام 6 2. میزورم 1 3. میگھالیہ 3 4. منی پور 3 5. ناگالینڈ 3 6. سکم 1 7. تری پورہ 2 8. اتراکھنڈ 7 9. ہماچل پردیش 7 10. لکشدیپ 2 11. چنڈی گڑھ 3 12. پڈوچیری 6 13. دہلی 8 14. لداخ 3 15. جموں و کشمیر 6 16. بہار 5 17. چھتیس گڑھ 4 18. مدھیہ پردیش 8 19. مہاراشٹر 10 20. اڈیشہ 7 21. اترپردیش 14 22. مغربی بنگال 5 23. آندھرا پردیش 5 24. ہریانہ 6 25. گوا 2 26. پنجاب 3 27. راجستھان 4 28. جھارکھنڈ 4 29. گجرات 8 30. تلنگانہ 5 31. کیرالہ 5 32. کرناٹک 6 میزان 162 نوٹ: باقی ماندہ ریاستوں / مرکز کے زیر انتظام علاقوں نے پی ایس اے سے متعلق اپنی ضرورتوں کی تفصیل نہیں بھیجی ہے۔
وزیر اعظم نے ہیلتھ گیری ایوارڈز 21 کے فاتحین کو مبارکباد دی

نئی دہلی،02اکتوبر؍2021: وزیر اعظم جناب نریندر مودی نے ہیلتھ گیری ایوارڈز 21 کے فاتحین کو مبارکباد دی ہے۔ اپنی ٹوئٹ سریز میں وزیر اعظم نے کہا؛ ’’میں ہیلتھ گیری ایوارڈز 21 کے فاتحین کو مبارکباد دیتا ہوں۔ میں زمینی سطح پر چینج میکرز کو خواہ وہ صاف صفائی کے شعبے سے متعلق ہوں یا اب ہیلتھ کیئر سے ان کا تعلق ہو، مستقل طورپر ہر سال 2؍اکتوبر کو اعزاز سے نوازنے کے لئے انڈیا ٹوڈے گروپ کو بھی تحسین پیش کرتاہوں۔ کووڈ-19 عالمی وباء کے دوران انفرادی طورپر یا تنظیمی سطح پر لوگ آ کھڑے ہوئے اور انہوں نے اس وباء کے خلاف جنگ کو مضبوطی فراہم کی۔ ہیلتھ گیری ایوارڈز 21انڈیا ٹوڈے کے ذریعے اس طرح کی غیر معمولی کوششوں کی تحسین اور اُن کے کام کی پذیرائی کی بہترین کاوش ہے۔‘‘
وزیر اعظم سولہ اکتوبر کو 75 اضلاع میں 75ڈیجیٹل بینکنگ یونٹوں کو قوم کے لئے وقف کریں گے

مالی شمولیت کو گہرا کرنے کی جانب ایک اور قدم اٹھاتے ہوئے وزیر اعظم جناب نریندر مودی سولہ اکتوبر کو صبح گیارہ بجے ویڈیو کانفرنسنگ کے ذریعہ 75 ڈیجیٹل بیکنگ یونٹوں کو قوم کے لئے وقف کریں گے۔ وہ اس موقع پر حاضرین سے خظاب بھی کریں گے۔ سال 23-2022 کے لئے بجٹ تقریر کے حصے کے طور پر وزیر خزانہ نے آزادی کے 75 برس مکمل ہونے کے موقع پر ملک کے 75 اضلاع میں 75 ڈیجیٹل بیکنگ یونٹوں کے قیام کا اعلان کیا تھا۔ ڈی بی یوز کا قیام ڈیجیٹل بینکنگ کے فائدوں کو ملک کے کونے کونے تک پہنچانا ہے اور یہ تمام ریاستوں اور مرکزی انتظام والے علاقوں کا احاطہ کرے گا۔ پبلک سیکٹر کے گیارہ بینک ، پرائیویٹ سیکٹر کے بارہ بینک اور ایک اسمال فائنانس بینک اس اقدام میں حصہ لے رہے ہیں۔ ڈی بی یوز ایسے مراکز ہوں گے جہاں عوام کو ڈیجیٹل بینکنگ خدمات مثلا بچت کھاتا کھولنے، بیلنس چیک، پرنٹ پاس بک، رقوم کی منتقلی ،فکسڈ ڈپازٹ میں سرمایہ کاری ، قرض کی درخواست، چیک کی ادائیگی روکنے کا طریقہ ، کریڈٹ /ڈیبٹ کارڈ کے لئے درخواست، کھاتے کا اسٹیٹمنٹ دیکھنا، ٹیکس ادا کرنا، بل ادا کرنا وغیرہ جیسی خدمات فراہم کی جائیں گی۔ ڈی بی یوز صارفین کو پورے سال کم لاگت والی آسان رسائی والی اور بینک مصنوعات اور خدمات کے زیادہ ڈیجیٹل تجربات فرہم کرے گی۔ یہ یونٹیں ڈیجیٹل مالی خواندگی پھیلائیں گی اور خاص توجہ صارفین کو سائبر سیکورٹی بیداری اور تحفظات پر دی جائے گی۔ اس کے علاوہ صارفین کی شکایات کے ازالے کے لئے خاطر خواہ ڈیجیٹل میکنزم موجود ہوگا۔
حکومت گجرات کے ذریعہ سیمی کنڈکٹر اور ڈسپلے فیب کی مینوفیکچرنگ کے لیے ویدانتا-فوکس کون کے ساتھ 1.54 لاکھ کروڑ روپئے کے بقدر کی مفاہمتی عرضداشت پر دستخط کیے جانے کےبعد وزیر اعظم کی جانب سے امیدکا اظہار

حکومت گجرات کے ذریعہ سیمی کنڈکٹر اور ڈسپلے فیب کی مینوفیکچرنگ کے لیے ویدانتا – فوکس کون گروپ کے ساتھ 1.54 لاکھ کروڑ روپئے کے بقدر کی مفاہمتی عرضداشت پر دستخط کیے جانے کے بعد وزیر اعظم جناب نریندر مودی نے امیدظاہر کی ہے۔ وزیر اعظم نے اس جانب بھی اشارہ کیا کہ یہ سرمایہ کاری معیشت اور روزگار کو تقویت بہم پہنچانے کے لیے غیر معمولی اثرات مرتب کرے گی ، ساتھ ہی ذیلی صنعت کے لیے ایک زبردست ایکو نظام قائم کرنے میں مدد فراہم کرے گی، اور اس طرح ہماری ایم ایس ایم ای اکائیوں کو بھی مدد حاصل ہوگی۔ گجرات کے وزیر اعلیٰ جناب بھوپیندر پٹیل کا ایک ٹوئیٹ ساجھا کرتے ہوئے، وزیر اعظم نے ٹوئیٹ کیا؛ ’’یہ مفاہمتی عرضداشت بھارت کی سیمی کنڈکٹر پیداواری اولوالعزمی کو مہمیز کرنے میں ایک اہم قدم کی حیثیت رکھتی ہے۔ 1.54 لاکھ کروڑ روپئے کے بقدر کی سرمایہ کاری معیشت اور روزگار کو تقویت بہم پہنچانے میں غیر معمولی اثرات مرتب کرے گی۔ اس سے ذیلی صنعتوں کے لیے ایک زبردست ایکو نظام قائم ہوگا نیز ہماری ایم ایس ایم ای اکائیوں کو بھی مدد حاصل ہوگی۔‘‘
وزیراعظم نے پولینڈ میں آئی ایس ایس ایف صدارتی کپ میں میڈل جیتنے کے لئے مانو بھاکر، راہی سرنوبت، سوربھ چودھری اور ابھیشیک ورما کو مبارکباد دی

وزیراعظم نے جناب نریندر مودی نے پولینڈ میں آئی ایس ایس ایف صدارتی کپ میں میڈل جیتنے کے لئے مانو بھاکر، راہی سرنوبت، سوربھ چودھری اور ابھیشیک ورما کو مبارکباد دی ہے۔ ایک ٹوئیٹ میں وزیراعظم نے کہا: ‘‘مانو بھاکر، راہی سرنوبت، سوربھ چودھری اور ابھیشیک ورما کو پولینڈ میں آئی ایس ایس ایف شوٹنگ صدارتی کپ میں میڈل حاصل کرنے کے لئےمبارکباد ۔ ہندوستان کے عوام اُن کی نمایاں کامیابی پر فخر محسوس کرتے ہیں۔ ان کھلاڑیوں کے لئے مستقبل میں نمایاں کامیابیاں حاصل کرنے کے لئے نیک خواہشات۔’’
وزیراعظم نے آنجہانی نرسمہا راؤ کی پیدائش کی سالگرہ پر انہیں یاد کیا

نئیدہلی۔28؍جون۔وزیراعظم جناب نریندر مودی نے بھارت کے سابق وزیراعظم آنجہانی جناب پی وی نرسمہا راؤ کو ان کی پیدائش کی سالگرہ پر یاد کیا ہے۔ وزیراعظم نے اپنے پیغام میں کہا ہے کہ جناب پی وی نرسمہاراؤ جی کو ان کی پیدائش کی سالگرہ پر ہم یاد کرتے ہیں ۔ آنجہانی ایک عظیم جید عالم اور تجربہ کار منتظم تھے، انہوں نے ہماری تاریخ کے اہم موڑ پر ملک کی قیادت کی تھی۔ انہیں ایسے قائدانہ اقدامات کیلئے یاد کیا جائیگا جنہوں نے قومی ترقی میں اہم کردار ادا کیا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔۔ع ن
وزیر اعظم نے بجلی کی وزارت اور نئی اور قابل احیا توانائی کی وزارت کی سرگرمیوں سےمتعلق میٹنگ کی صدارت کی

وزیراعظم نے گزشتہ شام وزارت بجلی اور نئی اور قابل احیا توانائی وزارت کے کام کاج پر نظر ثانی کی۔ نظرثانی شدہ محصولات پالیسی اور بجلی (ترمیمی) بل 2020 سمیت ، جس کا مقصد بجلی کے شعبے کو درپیش مشکلات کا خاتمہ کرنا ہے، سے متعلق پالیسی اقدامات پر تبادلہ خیالات عمل میں آئے۔ وزیراعظم نے عملی اثرانگیزی میں اضافے کے ساتھ ساتھ صارفین کی تسلی بڑھانے، بجلی کے شعبے کے لیے مالی ہمہ گیری کی اصلاح پر زور دیا۔ انہوں نے اشارہ کیا کہ بجلی کے شعبے میں، جو مسائل خصوصاً بجلی کی ترسیل سے متعلق مسائل درپیش ہیں، وہ ہر ریاست اور ہر خطے کے لحاظ سے اپنی نوعیت کے معنوں میں کافی مختلف ہیں۔ انہوں نے کہا کہ ایک ہی اصول کو ہر مسئلے کے حل کے طور پر اپنانے کے بجائے وزارت کو ہر مخصوص ریاست سے متعلق مسائل کو علیحدہ علیحدہ طور پر دیکھنا اور حل کرنا چاہیے، تاکہ ہر ریاست اپنی کاکردگی کو بہتر بناسکے اور اس کے لیے ہر ریاست کو علیحدہ طور پر ترغیب بھی فراہم کی جانی چاہیے۔ انہوں نے مشورہ دیا کہ بجلی کی وزارت کو اس عمل کو یقینی بنانا چاہیے کہ ڈس کام اپنی جانب سے وقفے وقفے سے کارکردگی کی کسوٹیوں کی اشاعت عمل میں لائے، تاکہ عوام کو یہ پتہ چل سکے کہ کس طریقے سے ان کی ڈس کام دیگر شرکائے کار کے مقابلے میں بہتر کارکردگی کی حامل ہے۔ انہوں نے اس بات پر بھی زور دیا کہ بجلی کے شعبے میں، جو بھی سازوسامان استعمال ہوتے ہیں، انہیں بھارت میں ہی تیار کیا جانا چاہیے۔ نئی اور قابل احیا توانائی کے سلسلے میں وزیراعظم نے زرعی شعبے کے لیے مکمل سپلائی چین کے تئیں مجموعی طریقہ کار اپنانے پر زور دیا۔ یہ سپلائی چین شمسی آبی پمپوں سے لے کر لامرکزی شمسی کولڈ اسٹوریج تک احاطہ کرتی ہے۔ انہوں نے چھتوں کے اوپر لگائے جانے والے اختراعی شمسی ماڈل پر زور دیا اور خواہش ظاہر کی کہ ہر ریاست کو کم از کم ایک شہر (خواہ یہ ریاستی دارالحکومت کا شہر ہو، یا معروف سیاحتی مقام) کو چھتوں پر لگائے جانے والے شمسی پاور جنریشن نظام کے ذریعے کلی طور پر آراستہ کیا جانا چاہیے۔انگناٹس، ویفر، سیلوں اور ماڈیولس کو بھارت میں بنانے کے لیے ایکو سسٹم ترقیات پر بھی زور دیا گیا، جس کی مدد سے مختلف دیگر فوائد کے ساتھ روزگار کے مواقع میں بھی اضافہ ہوگا۔ وزیراعظم نے یہ خواہش بھی جتائی کہ کاربن سے مبرا لداخ کے کام کو آگے بڑھایا جانا چاہیے اور انہوں نے شمسی توانائی اور ہوائی توانائی کو بروئے کار لاکر ساحلی علاقوں میں پینے کے پانی کی سپلائی کی سہولت کی فراہمی پر بھی زور دیا۔ ۔۔۔۔۔۔۔۔۔۔۔۔ م ن ۔ ت ع۔
وزیر اعظم نے  احمد آباد میں زائڈس بایو ٹیک پارک کا دورہ کیا

نئی لّی ، 28 نومبر / وزیر اعظم جناب نریندر مودی نے زائڈس کیڈیلا کے ذریعے ڈی این اے پر مبنی ویکسین کی تیاری کے بارے میں مزید جانکاری حاصل کرنے کی خاطر احمد آباد میں زائیڈس بایو ٹیک پارک کا دورہ کیا ۔ وزیر اعظم نے ایک ٹوئیٹ میں کہا ہے کہ ‘‘ زائڈس کیڈیلا کے ذریعے تیار کی جانےوالی ڈی این اے پر مبنی ملک کی ویکسین کے بارے میں زیادہ جانکاری کے لئے احمد آباد میں زائڈس بایو ٹیک پارک کا دورہ کیا ۔ میں یہ کام کرنے والی ٹیم کو مبارکباد دیتا ہوں ۔ بھارتی حکومت ، اُن کے اِس سفر میں ، اُن کی مدد کے لئے پوری طرح سرگرم ہے ۔ ’’
وزیر اعظم کے لمبنی، نیپال کے دورہ کے دوران دستخط اور لین دین شدہ مفاہمت ناموں/معاہدوں کی فہرست

نمبر شمار مفاہمت نامہ کا نام 1. بدھسٹ اسٹڈیز کے ڈاکٹر امبیڈکر چیئر کے قیام کے لیے انڈین کونسل آف کلچرل رلیشنز (آئی سی سی آر) اور لمبنی بدھسٹ یونیورسٹی کے درمیان مفاہمت نامہ 2. ہندوستانی مطالعات کے آئی سی سی آر چیئر کے قیام کے لیے انڈین کونسل آف کلچرل رلیشنز (آئی سی سی آر) اور سی این اے ایس، تربھوون یونیورسٹی کے درمیان مفاہمت نامہ 3. ہندوستانی مطالعات کے آئی سی سی آر چیئر کے قیام کے لیے انڈین کونسل آف کلچرل رلیشنز (آئی سی سی آر) اور کاٹھمانڈو یونیورسٹی (کے یو) کے درمیان مفاہمت نامہ 4. کاٹھمانڈو یونیورسٹی (کے یو)، نیپال اور انڈین انسٹی ٹیوٹ آف ٹیکنالوجی مدراس (آئی آئی ٹی- ایم)، ہندوستان کے درمیان اشتراک کے لیے مفاہمت نامہ 5. کاٹھمانڈو یونیورسٹی (کے یو)، نیپال اور انڈین انسٹی ٹیوٹ آف ٹیکنالوجی مدراس (آئی آئی ٹی-ایم)، ہندوستان کے درمیان [ماسٹرز کی سطح پر مشترکہ ڈگری پروگرام کے لیے] معاہدہ کا لیٹر (ایل او اے) 6. ارون 4 پروجیکٹ کی تعمیر اور نفاذ کے لیے ایس جے وی این لمیٹڈ اور نیپال الیکٹریسٹی اتھارٹی (این ای اے) کے درمیان معاہدہ
وزیر اعظم نے جناب امبریش کی رحلت پر تعزیت کا اظہار کیا

نئی دہلی،25/ نومبر وزیر اعظم جناب نریندر مودی نے جناب امبریش کے انتقال پر گہرے رنج وغم کا اظہار کیا ہے۔ وزیر اعظم نے کہا، ‘‘جناب امبریش کو ہمیشہ ایک اداکار کی حیثیت سے ان کی یادگار پیشکش اور سیاست میں وسیع خدمات کے لیے یاد کیا جائے گا۔ وہ ریاستی اور مرکزی سطح پر کرناٹک کی بہبود کے لیے ایک اہم وسیلہ تھے۔میں ان کی وفات سے بیحد غمزدہ ہوں۔ ان کے کنبے اور ان کے مداحوں کے تئیں رنج وغم کا اظہار کرتا ہوں’’۔ ۔ ۔ ۔ ۔ ۔ ۔ ۔ ۔ ۔ ۔
وزیر اعظم نے راجکوٹ میں مہاتما گاندھی میوزیم کا افتتاح کیا

نئی دہلی۔30ستمبر وزیر اعظم نریندر مودی نے آج راجکوٹ میں مہاتما گاندھی میوزیم کا افتتاح کیا ۔ یہ میوزیم الفرڈ ہائی اسکول میں قائم کیا گیا ہے جو کہ مہاتماگاندھی کی سرگرمیوں کے دور کا اہم حصہ ہے ۔ یہ گاندھیائی ثقافت ، اقدار اور فلسفہ کے بارے میں بیداری پیدا کرنے میں معاون ہوگا ۔ وزیر اعظم نے 624 گھروں پر مشتمل ایک سرکاری ہاؤسنگ پروجیکٹ کے افتتاح کی غرض سے ایک تختی کی نقاب کشائی بھی کی ۔ انہوں نے 240 مستفید ہونے والے کنبوں کے ای- گرہ پرویش کو بھی دیکھا ۔ اس موقع پر خطاب کرتے ہوئے وزیر اعظم نے کہا کہ مہاتما گاندھی سے سیکھنے کے لیے بہت کچھ ہے ۔ یہ گجرات کی خوش قسمتی ہے کہ اس کی سرزمین کا باپو سے بہت ہی گہرا تعلق ہے ۔ وزیر اعظم نے کہا کہ باپو کو ماحولیات کے تئیں تشویش تھی ۔ انہوں نے کہا کہ گاندھی جی سے ترغیب حاصل کر کے ہمیں صاف اور سر سبز و شاداب کل کے لیے کام کرنا ہوگا ۔ وزیر اعظم نے باپو کو یاد کرتے ہوئے کہا کہ انہوں نے ہمیں ہمیشہ قطار میں کھڑے آخری شخص اور غریبوں کی خدمت کرنے کے بارے میں فکر کرنے کی تعلیم دی ۔ وزیر اعظم نے کہا کہ اسی آئیڈیل سے ترغیب پا کر ہم لوگ غریبوں کی خدمت کر رہے ہیں ۔ وزیر اعظم نے کہا کہ ہماری آزادی کے ستّر سے زائد سال ہو چکے ہیں لیکن ابھی تک ‘سوچھ بھارت ’ کا باپو کا خواب شرمندہ تعبیر نہیں ہو سکا ہے۔انہوں نے لوگوں سے زور دے کر کہا کہ ہم لوگ مل کر ان کے خوابوں کو پورا کر نا ہے ۔ وزیر اعظم نے کہا گذشتہ چار سالوں میں ہم نے سوچھ بھارت مشن کے اہم حصے کا احاطہ کر لیا ہے تاہم ہمیں مزید کام جاری رکھنا ہوگا ۔ وزیر اعظم نے بعد ازاں مہاتما گاندھی میوزیم کا دورہ کیا ۔
وزیر اعظم نے پی ایم –  شری یوجنا کا اعلان کیا

آج یوم اساتذہ کے موقع پر، وزیر اعظم جناب نریندر مودی نے پردھان منتری اسکول فار رائزنگ انڈیا (پی ایم – ایس ایچ آر آئی، شری) یوجنا کے تحت 14,500 اسکولوں کی ترقی اور اپ گریڈیشن کا اعلان کیا۔ پی ایم – شری اسکولوں میں تعلیم فراہم کرنے کا جدید، یکسر تبدیلی لانے والا اور جامع طریقہ کار ہوگا۔ جناب مودی نے کہا کہ انہیں یقین ہے کہ پی ایم – شری اسکول قومی تعلیمی پالیسی (این ای پی) کے جذبے کے تحت ہندوستان بھر کے لاکھوں طلباء کو مزید فائدہ پہنچائیں گے۔ وزیر اعظم نے ٹویٹ کیا؛ ’’آج، #ٹیچرز ڈے (یوم اساتذہ) پر مجھے ایک نئی پہل – پردھان منتری اسکول فار رائزنگ انڈیا (پی ایم – ایس ایچ آر آئی) یوجنا کے تحت پورے بھارت میں 14,500 اسکولوں کی ترقی اور اپ گریڈیشن، کا اعلان کرتے ہوئے خوشی ہو رہی ہے۔ یہ ماڈل اسکول بنیں گے جو این ای پی کی مکمل روح کو اپنے اندر سمیٹنے کا کام کریں گے۔‘‘ ’’ پی ایم – شری اسکولوں میں تعلیم فراہم کرنے کا ایک جدید، یکسر تبدیلی لانے والا اور جامع طریقہ کار ہوگا، جس میں دریافت پر مبنی، سیکھنے کے مرکوز طریقۂ تدریس پر زور دیا جائے گا۔ جدید انفراسٹرکچر پر بھی توجہ دی جائے گی، جس میں جدید ٹیکنالوجی، اسمارٹ کلاس روم، کھیل کود اور بہت کچھ شامل ہے۔ ‘‘ ’’قومی تعلیمی پالیسی نے حالیہ برسوں میں تعلیم کے شعبے کو یکسر طور پر تبدیل کردیا ہے۔ مجھے یقین ہے کہ پی ایم – شری اسکول این ای پی کے جذبے کے مطابق پورے ہندوستان میں لاکھوں طلباء کو مزید فائدہ پہنچائیں گے۔‘‘
وزیراعظم نے گجراتی نئے سال کے موقع پرتمام گجراتیوں کو مبارک باد دی

وزیراعظم جناب نریندر مودی نے گجراتی نئے سال کےموقع پر تمام گجراتیوں کو مبارک باد دی ہے۔ انہوں نے تمنا کی کہ نیا سال سبھی کی زندگیوں کو روشن کرےاور سبھی کوترقی کی راہ پر گامزن کرے۔ انہوں نے یہ بھی تمنا کی کہ گجرات ہمیشہ کامیابیوں کی نئی بلندیوں کو چھوئے۔ وزیراعظم نے گجراتی زبان میں ٹوئٹ کرتے ہوئے کہا : “تمام گجراتیوں کو نیا سال بہت بہت مبارک ! آج سے شروع ہونے والا نیا سال آپ کی زندگی کو روشن کرے اور آپ کو ترقی کی راہ پر گامزن کرے…. نیا سال مبارک ہو، نئے عزم، نئی تحریکوں اور نئے اہداف کے ساتھ۔ اس امید کے ساتھ کہ گجرات ہمیشہ کامیابیوں کی بلندیوں کو چھوتا رہے۔ ش ح۔ ف ا- ج
وزیر اعظم جناب نریندر مودی اور فلسطین کے صدر کے درمیان ٹیلی فون پر بات چیت

نئی دہلی، 14 اپریل 2020 ۔ وزیر اعظم جناب نریندر مودی نے آج فلسطین کے صدر عزت مآب جناب محمود عباس کے ساتھ ٹیلی فون پر بات چیت کی۔ وزیر اعظم جناب نریندر مودی نے ماہ رمضان المبارک کی آمد پر فلسطین کے صدر اور وہاں کے عوام کو مبارکباد دی۔ دونوں لیڈروں نے کووڈ-19 وبا سے پیدا شدہ موجودہ چیلنجوں کے بارے میں تبادلہ خیال کیا اور حالات کو قابو میں رکھنے کے لئے اپنے اپنے ملکوں میں کئے جارہے اقدامات سے ایک دوسرے کو واقف کرایا۔ وزیر اعظم جناب نریندر مودی نے فلسطینی حکام کے ذریعہ اپنے ملک کے عوام کو اس خطرناک وائرس سے بچانے کے لئے کی جارہی کوششوں کی ستائش کی اور ان کوششوں میں ہندوستان کی جانب سے ہر ممکنہ تعاون کا یقین دلایا۔ دونوں لیڈروں نے چیلنج سے پُر اس وقت میں باہمی تعاون کے امکانات کا پتہ لگانے کے لئے مناسب سطحوں پر مسلسل رابطے میں رہنے پر اتفاق کیا۔
عالمی تجارتی تنظیم کے ڈائرکٹر جنرل نے وزیر اعظم سے ملاقات کی

نئی دلّی ، 20 مارچ؍ عالمی تجارتی تنظیم کے ڈائرکٹرجنرل جناب رابرٹو ازیویدونے گزشتہ روز نئی دلّی میں وزیر اعظم جناب نریندر مودی سے ملاقات کی ۔ موصو ف عالمی تجارتی تنظیم کے وزراء کی غیر رسمی میٹنگ میں شرکت کے لئے نئی دلّی آئے ہوئے ہیں ۔ڈائرکٹر جنرل موصوف نے کثیرجہتی تجارتی طریقہ کار کے نئے راستے تلاش کرنے کے لئے ہندوستانی شروعات کے لئے حکومت ہند کا شکریہ ادا کیا۔ وزیر اعظم جناب مودی نے اس بات پر زوردیا کہ ہندوستان کثیر جہتی تجارتی طریقہ کار کا زبر دست حمایتی ہے ۔ انہوں نے کہا کہ ترقی پذیر ممالک کے تعلق سے اسے عالمی تجارتی تنظیم کی سرگرمیوں کی ترجیحات میں شامل کرنا بہت ضروری ہے ۔ترقی پذیر ممالک کے درمیان آزادانہ تجارت اورعالم گیریت میں مزیدشفایت کے لئے کوششوں کرنے کے لئے عالمی تجارتی تنظیم کے ڈائرکٹرجنرل پر زور دیتے ہوئے وزیراعظم نے عالمی تجارتی تنظیم کے وزراء کی غیر رسمی میٹنگ کی کامیابی کے لئے نیک خواہشات پیش کی ہیں ۔
تمام کھلاڑیوں اور کھیل کے شائقین کو قومی کھیل کود کے دن کے موقع پر وزیراعظم کی مبارکباد

نئی دہلی۔29؍اگست۔وزیراعظم جناب نریندر مودی نے تمام کھلاڑیوں اور کھیل کود کے شائقین کو قومی کھیل کود کے دن کے موقع پر مبارکباد پیش کی ہے۔ وزیراعظم نے اس موقع پر اساطیری حیثیت کے حامل ہاکی کے معروف کھلاڑی میجر دھیان چند کو بھی خراج عقیدت پیش کیا ہے۔ وزیراعظم نے اپنے پیغام میں کہا ہے کہ نیشنل اسپورٹس ڈے کے موقع پر میں تمام کھلاڑیوں اور کھیل کود کے شائقین کو جو بڑے ذوق وشوق کے ساتھ کھیل کود سے وابستہ رہے ہیں اپنی جانب سے مبارکباد پیش کرتا ہوں۔ میں غیرمعمولی ہاکی کھلاڑی میجر دھیان چند کو بھی خراج عقیدت پیش کرتا ہوں جن کی اساطیری کھیل کود ہنرمندی نے بھارتی ہاکی میں معرکۃ الآراء ابواب رقم کیے ہیں۔ وزیراعظم نے کہا ہے کہ کھیل کود سے جسمانی درستگی حاصل ہوتی ہے، ذہن چاق وچوبند رہتا ہے اور شخصیت کو جلا ملتی ہے۔ بھارت میں زبردست کھیل کود صلاحیتیں مضمر رہی ہیں، اسے بروئے کار لانے کیلئے انڈیا اسپورٹس کی جانب سے ایک پورٹل بھی شروع کیا گیا ہے۔ نیشنل اسپورٹس ٹیلنٹ سرچ پورٹل، نوجوانوں کو کھیل کود کوبطور کریئر اپنانے اور اس شعبے میں نمائندہ مقام حاصل کرنے کے لئے لازمی رہنمائی اور امداد فراہم کرتا ہے۔
وزیر اعظم نے سی ڈبلیو جی 2022 میں لان بالس میں گولڈ میڈل جیتنے کے لیے لولی چوبے، پنکی سنگھ، نینمونی سیکیا اور روپا رانی ٹرکی کی ستائش کی

وزیر اعظم جناب نریندر مودی نے برمنگھم میں سی ڈبلیو جی 2022 میں لان بالس میں گولڈ میڈل جیتنے پر لولی چوبے، پنکی سنگھ، نینمونی سیکیا اور روپا رانی ٹرکی کی ستائش کی ہے۔ ایک ٹویٹ میں، وزیر اعظم نے کہا؛ ”برمنگھم میں تاریخی جیت! ہندوستان کو لان بالس میں با وقار گولڈ حاصل کرنے کے لیے لولی چوبے، پنکی سنگھ، نینمونی سیکیا اور روپا رانی ٹرکی پر فخر ہے۔ ٹیم نے بڑی مہارت کا مظاہرہ کیا ہے اور ان کی کامیابی بہت سے ہندوستانیوں کو لان بالس کی طرف راغب کرے گی۔“
کانگریگیشن آف ہولی فیملی نے وزیراعظم کا شکریہ ادا کیا

نئی دہلی،06 اکتوبر / کانگریگیشن آف دی ہولی فیملی نے وزیراعظم جناب نریندر مودی کو اپنے پروگرام ‘من کی بات’ کے توسط سےپیٹرون بی ایل مدر مریم تھریسا کو سنت قرار دیئے جانے پرعزت افزائی کے لیے ان کا شکریہ ادا کیا ہے۔ کانگریگیشن آف دی ہولی فیملی نے وزیراعظم کو لکھے ایک خط میں کہا ‘‘میں سینئر اُدے سی ایچ ایف، کانگریگیشن آف دی ہولی فیملی کا سپریئر جنرل ، اس موقع پر آپ کو اپنے پروگرام ‘من کی بات’ کے ذریعہ فیملی پیٹرون بی ایل مدر مریم تھریسا کو سنت قرار دیئے جانے کی ستائش کے لیے آپ کا تہہ دل سے شکریہ ادا کرتا ہوں۔ وہ ایک عظیم تصور کی حامل شخصیت، ایک سنت خاتون، ایک عظیم صوفی تھیں جنھوں نے متعدد مشکلات کا سامنا کرتے ہوئے اپنے مشن کی تکمیل کی تھی۔ آپ نے نئے ہندوستانی سنت مریم تھریسا کے تئیں سچے دل سے ستائش کا اظہار کیا ہے، جنھوں نے محبت اور امن کو فروغ دیا نیز تعلیم کے ذریعہ بھی گردو نواح کے خاندانوں کی ترقی کے لیے بہت جانفشانی کی۔ اس طرح، انہوں نے قوم کی تعمیر میں بڑی خدمات انجام دیں۔ عزت مآب مودی جی، ‘من کی بات’ کے توسط سے آپ کا ستائشی پیغام دل کو چھو لینے والا تھا اور اسے ہمارے گروپ اور گرد و نواح کے سبھی لوگوں نے بہت سراہا تھا۔ وزیراعظم جناب نریندر مودی اپنے ماہانہ ریڈیو پروگرام ‘من کی بات’ میں مریم تھریسا کو سنت قرار دیئے جانے پر خوشی کا اظہار کرتے ہوئے کہا، ‘‘یہ ہر ہندوستانی کے لیے فخر کی بات ہے کہ آئندہ 13 اکتوبر کو ہز ہولی نیس پوپ فرانسس بہن مریم تھریسا کو سنت قرار دیں گے۔ میں بہن مریم تھریسا کو دلی خراج عقیدت پیش کرتا ہوں اور ہندوستان کے شہریوں اور خاص طور پر ، اپنے عیسائی بھائیوں اور بہنوں کو اس حصولیابی کے لیے مبارکباد پیش کرتا ہوں۔’’ ۔۔۔۔۔۔۔۔۔۔۔۔۔۔۔۔ (م ن ۔ رض۔ م ت ح(
کابینہ نے ترقی سے متعلق خلائی ٹکنالوجی کے پرامن استعمال میں تعاون کے لئے بھارت اور تاجکستان کے درمیان مفاہمت نامے کو منظوری دی

نئی دہلی، 6 دسمبر 2018، وزیراعظم جناب نریندر مودی کے زیرصدارت مرکزی کابینہ کو ترقی سے متعلق خلائی ٹکنالوجی کے پرامن استعمال میں امداد باہمی کے لئے بھارت اور تاجکستان کے درمیان ہوئے مفاہمت نامے (ایم او یو) سے مطلع کیا گیا۔ اس مفاہمت نامے پر تاجکستان کے دوشانبے میں 8 اکتوبر 2018 کو دستخط کئے گئے تھے۔ تفصیلات: یہ مفاہمت نامہ زمین کی ریموٹ سینسنگ، مواصلاتی سیٹلائٹ اور سیٹلائٹ پر مبنی نیوی گیشن، خلائی سائنس اور سیاروں کی دریافت، خلائی جہاز اور خلائی نظام اور زمینی نظام کے استعمال اور خلائی ٹکنالوجی کے استعمال جیسے دلچسپی کے ممکنہ شعبوں میں تعاون کو فروغ دے گا۔ یہ مفاہمت نامہ ایک مشترکہ ورکنگ گروپ کی تشکیل، ڈی او ایس / آئی ایس آر او اور اسٹیٹ کمیٹی آف لینڈ منیجمنٹ اینڈ جیوڈیسی آف ری پبلک آف تاجکستان کے ارکان کے حصول میں مدد کرے گا جس سے اس مفاہمت نامے کے نفاذ کے لئے نظام الاوقات اور ذرائع سمیت ایکشن پلان کو تیار کیا جاسکے گا۔ اثرات: دستخط شدہ یہ مفاہمت نامہ زمین کی ریموٹ سنسنگ ، سیٹلائٹ نیوی گیشن، خلائی سائنس اور باہری خلا کی دریافت کے شعبے میں نئی تحقیقی سرگرمیوں کی دریافت کرنے اور استعمال کے امکانات کو رفتار دے گا۔ فوائد: یہ مفاہمت نامہ انسانیت کے فائدے کے لئے خلائی تکنالوجی کے استعمال کے شعبے میں مشترکہ سرگرمی کو فروغ دینے میں مدد کرے گا۔ اس کے نتیجے میں ایک مشترکہ ورکنگ گروپ کی تشکیل کی جاسکے گی جس سے اس معاہدے کے التزامات کے نفاذ کے لئے نظام الاوقات اور ذرائع سمیت ایکشن پلان کو تیار کیا جاسکے گا۔ ۔۔۔۔۔۔۔۔۔۔۔ م ن۔ن ا۔ن ا۔
وزیر اعظم نے شمال مشرق میں ریل کنکٹیوٹی  اور بنیادی ڈھانچہ کو مضبوط بنانے کی ستائش کی

وزیر اعظم جناب نریندر مودی نے آج صدر جمہوریہ ہند محترمہ دروپدی مرمو کے ذریعہ گواہاٹی سے میندی پتھار -گواہاٹی-شوکھووی اسپیشل کو جھنڈی دکھا کر رخصت کیے جانے پر مسرت کا اظہار کیا۔ بھارتی ریلوے کے ذریعہ ٹوئیٹ کے جواب میں، وزیر اعظم نے ٹوئیٹ کیا: ’’گذشتہ آٹھ برسوں کے دوران شمال مشرق میں رابطہ کاری کو عمیق بنانے کے لیے کی گئی مسلسل کوششیں ملاحظہ کی گئیں۔ اس سے خطہ کو، خصوصاً نوجوانوں کو مدد حاصل ہوگی۔‘‘